ಧೀರಬಾಲಕ ನರೇಂದ್ರ

5 ನೆ ತರಗತಿ

ವಿಷಯ : ಕನ್ನಡ

ಆ ) ಕೆಳಗಿನ ಪ್ರಶ್ನೆಗಳಿಗೆ ಎರಡು - ಮೂರು ವಾಕ್ಯಗಳಲ್ಲಿ ಉತ್ತರಿಸಿ.

1. ಬಾಲಕ ನರೇಂದ್ರನ ಮೇಲೆ ಹಾವು ಹರಿದ ಪ್ರಸಂಗ ಯಾವುದು?

ಉ : ಬಾಲಕ ಕಣ್ಮುಚ್ಚಿ ಚಿಂತನೆ ಮಾಡುತ್ತಿದ್ದ. ಮೈ ಮೇಲೆ ಪರಿವಿರಲಿಲ್ಲ. ಅವನ ಮೇಲೆ ಹಾವೊಂದು ಹರಿದು ಹೋಯಿತು. ಗೆಳೆಯರು ನೋಡಿದರು. ಗಾಬರಿಯಾಗಿ ಓಡಿದರು. ತುಸು ಸಮಯದ ನಂತರ ಹುಡುಗರು ಓಡಿ ಬಂದರು. ಅವನನ್ನು ಮುಟ್ಟಿ ಎಚ್ಚರಿಸಿದರು. ಹಾವು ಹರಿದಾಡಿದ ವಿಷಯ ತಿಳಿಸಿದರು.

2. ತೋಟದ ಮಾಲಿಗೆ ಮಕ್ಕಳಿಂದ ಯಾವ ತೊಂದರೆ ಆಗುತ್ತಿತ್ತು?

ಉ : ತೋಟದ ಮರಗಳನ್ನು ಹತ್ತಿ ಕೊಂಬೆಯಿಂದ ಕೊಂಬೆಗೆ ಹಾರುತ್ತಾ, ಕೂಗುತ್ತಾ ಆಟವಾಡುತ್ತಿದ್ದರು. ಇದರಿಂದ ಮಾಲಿಗೆ ಬೇಸರವಾಯಿತು.

3. ತೋಟದ ಮಾಲಿ ಮಕ್ಕಳಿಗೆ ಏನೆಂದು ಹೇಳಿದನು?

ಉ : ತೋಟದ ಮಾಲಿ ಮಕ್ಕಳಿಗೆ ಮರದಲ್ಲಿ ಭೂತ ಇದೆ. ನೀವು ಈಗಲೇ ಜಾಗ ಬಿಟ್ಟು ಹೋಗಿ, ಇಲ್ಲದಿದ್ದರೆ ನಿಮ್ಮನ್ನೆಲ್ಲ ನುಂಗಿಬಿಡುತ್ತದೆ ಎಂದನು.

4. ಡಾಯರ್ಸನ್ನನು ಏಕೆ ಬೆರಗಾದನು?

ಉ : ವಿವೇಕಾನಂದರು ಪುಸ್ತಕ ಓದುತ್ತಾ ಕುಳಿತಾಗ ಡಾಯರ್ಸನ್ನ ಬಂದರು. ವಿವೇಕಾನಂದರು ಓದಿನ ಗುಂಗಿನಲ್ಲಿ ಇವರನ್ನು ಗಮನಿಸಲಿಲ್ಲ. ನಂತರ ಪುಸ್ತಕದ ನೂರಾರು ಸಾಲುಗಳನ್ನು ಅದರಂತ ಉದಾಹರಿಸುತ್ತಿದ್ದರು. ಇದನ್ನು ಕಂಡು ಡಾಯರ್ಸನ್ನ ಬೆರಗಾದರು.

5. ಸ್ವಾಮಿ ವಿವೇಕಾನಂದರು ಡಾಯರ್ಸನ್ನಗೆ ಏನೆಂದು ಉತ್ತರಿಸಿದರು?

ಉ : " ಇದೆಲ್ಲ ಓದುವಾಗಿನ ಏಕಾಗ್ರತೆಯಿಂದ ಸಾಧ್ಯ. ಆ ಸಮಯದಲ್ಲಿ ಉರಿಯುವ ಕೆಂಡವನ್ನು ನನ್ನ ಮೇಲೆ ಇಟ್ಟರೂ ಗೊತ್ತಾಗುವುದಿಲ್ಲ. " ಎಂದರು.

ಇ ) ಕೆಳಗಿನ ವಾಕ್ಯಗಳನ್ನು ಯಾರು ಯಾರಿಗೆ ಹೇಳಿದರು? ತಿಳಿಸಿರಿ.

1. " ಪ್ರಾಣಿಗಳ ತಂಟೆಗೆ ಹೋಗದಿದ್ದರೆ ಅವು ನಮ್ಮನ್ನು ಏನೂ ಮಾಡುವುದಿಲ್ಲ. "

ಉ : ಈ ಮಾತನ್ನು ಬಾಲಕ ಗೆಳೆಯರಿಗೆ ಹೇಳಿದನು.

2. " ಭಯದ ಮಾತುಗಳನ್ನು ನಂಬಬಾರದು. "

ಉ : ಈ ಮಾತನ್ನು ಹುಡುಗ ಗೆಳೆಯರಿಗೆ ಹೇಳಿದನು.

3. " ಇದು ಹೇಗೆ ಸಾಧ್ಯ? "

ಉ : ಈ ಮಾತನ್ನು ಡಾಯರ್ಸನ್ನ ಸ್ವಾಮಿ ವಿವೇಕಾನಂದರಿಗೆ ಕೇಳಿದರು.

4. " ಶಕ್ತಿಯೇ ಜೀವನ ; ದೌರ್ಬಲ್ಯವೇ ಮರಣ. "

ಉ : ಈ ಮಾತನ್ನು ಸ್ವಾಮಿ ವಿವೇಕಾನಂದರು ಜನರಿಗೆ ಕರೆ ನೀಡಿದರು.

ಭಾಷಾಭ್ಯಾಸ :

ಅ ) ಕೆಳಗಿನ ಪದಗಳನ್ನು ಸ್ವಂತವಾಕ್ಯದಲ್ಲಿ ಬಳಸಿ ಬರೆಯಿರಿ.

1) ಸಿದ್ಧನಾಗು = ನಾನು ಬೆಳೆಗ್ಗೆ ಶಾಲೆಗೆ ಹೋಗಲು ಸಿದ್ಧನಾಗುತ್ತೇನೆ.

2) ಏಕಾಗ್ರತೆ = ನಾನು ಓದುವಾಗ ಏಕಾಗ್ರತೆ ವಹಿಸುತ್ತೇನೆ.

3) ಕಣ್ಮುಚ್ಚಿ = ಕಣ್ಮುಚ್ಚಿ ಕುಳಿತುಕೊಂಡು ಧ್ಯಾನ ಮಾಡಬೇಕು.